**Aprobat CA Aprobat Senat**

 **02.05.2023 08.05.2023**

**METODOLOGIA U.M.F. „CAROL DAVILA”**

**PENTRU PRELUNGIREA ACTIVITĂȚII DIDACTICE ȘI DE CERCETARE**

**Art.1**. Solicitanții vor depune o cerere scrisă la Secretariatul U.M.F. „Carol Davila” până la data de 31.05.2023. Solicitanții trebuie să fie conducători de doctorat sau să dețină atestat de abilitare și să presteze activități didactice exclusiv la U.M.F. „Carol Davila” (excepție: universitățile partenere).

**Art.2.** Cererea va fi insoțită de prezentarea scrisă a activității didactice, profesionale si de cercetare Științifică din ultimii 3 ani universitari (dosar la Secretariatul U.M.F„Carol Davila”)

**Art.3.** Analiza fiecărui dosar se va face in Consiliul de Administrație, in raport cu statul de funcțiuni si cu situația financiară a Universității.

**Art.4.** Analiza fiecărui dosar se va face in Consiliul de Administrație in raport cu prevederile CEDU (Legea Educației Nr. 1/2011 si Carta U.M.F. „Carol Davila”) si a parametrilor de performanță în practica medicală (pentru disciplinele clinice).

**Art.5.** Cadrele didactice care au împlinit vârsta de 70 ani până la data de 1 octombrie 2023, nu mai pot ocupa funcția de șef de disciplină cu excepția membrilor Academiei Române.

**Art.6.** Cadrelor didactice care au fost sancționate pentru incălcarea codului de etică și deontologie a U.M.F. „Carol Davila” nu li se mai aprobă prelungirea activității didactice si de cercetare în U.M.F. „Carol Davila”.

**Art.7.** Deciziile Consiliului de Administrație vor fi prezentate Senatului universitar pentru aprobare.

**Art.8.** Hotărârea Senatului Universitar pentru continuarea activității didactice va fi dusă la îndeplinire prin Decizia Rectorului U.M.F. „Carol Davila”.

**Art.9.** Prezenta metodologie este elaborată în baza Legii Educației Naționale nr. 1/2011 , respectiv articolul 289 alin. (6) care prevede ca prin excepție , personalul didactic iși poate menține calitatea de titular, pe baza evaluarii anuale a performațelor academice

dupa metodologia senatului universitar, cu condiția de a nu se pensiona la împlinirea varstei de 65 ani.

**Art. 10.** Pentru îndeplinirea condițiilor legale mai sus menționate cadrele didactice vor depune o declarație pe propria răspundere conform modelului anexat (Declarație pentru menținerea calitații de titular).

**DECLARAŢIE PENTRU MENȚINEREA CALITAȚII DE TITULAR**

 Sub sancţiunile aplicate faptei de fals în declaraţii prevăzute de Legea nr. 286/2009 privind Codul penal, cu modificările şi completările ulterioare, subsemnatul/subsemnata, .................................................... , domiciliat(ă) în ...................................., str. ...................................................... nr. ........., bl. ........, sc. ....., ap. ......., judeţul/sectorul ..........................., legitimat(ă) cu B.I./C.I. seria ......... nr. ................, CNP ........................................., angajat(ă) a Universității de Medicină si Farmacie “Carol Davila” în funcția de ……………………….…………., la Disciplina/Departamentul ……………………………………………………………………………………….

declar pe propria răspundere următoarele:

Nu sunt pensionar pentru limita de varsta.

 Data Semnătura

 ................ .................